ซังกุง - วิกิพีเดีย

# ซังกุง

### จากวิกิพีเดีย สารานุกรมเสรี

ฮันซังกุง ซังกุงคนสุดท้าย

ซังกุง เป็นชื่อเรียกของ ข้าหลวงหญิงในราชสำนักของประเทศเกาหลีในสมัยราชวงศ์ลี ซึ่งเป็นช่วงที่เกาหลีปกครองระบอบสมบูรณาญาสิทธิราช โดยการที่จะเป็นซังกุงได้นั้นต้องเป็นนางกำนัลมาเสียก่อน

## [แก้] นางกำนัลในราชสำนัก

นางกำนัลในราชสำนักนั้นถือเป็นตำแหน่งที่มีความสำคัญยิ่ง และยังเป็นกลไกหลักในการรับผิดชอบห้องเครื่องและเครื่องเสวยสำหรับกษัตริย์ และเชื้อพระวงศ์ เครื่องเสวยที่มีคุณประโยชน์ต่อพระวรกายคือสิ่งที่ต้องคำนึงถึงเป็นสิ่งแรกดังนั้นนางกำนัลทั้งหลายที่มีหน้าที่ในการปรุงอาหารจะต้องพิถีพิถัน และมีความชำนาญในการประกอบอาหารเป็นอย่างดี

## [แก้] ตำแหน่งของนางกำนัล

นางกำนัลที่เข้าสู่วังหลวงในช่วงแรก จะต้องผ่านการฝึกอบรมทักษะ และกฎระเบียบต่างๆ ของราชสำนักอย่างเคร่งครัด เมื่อายุครบ 15 ปี ก็จะได้เลื่อนขั้นเป็นนางกำนัลฝ่ายใน ส่วนการเลื่อนขั้นในแต่ละครั้งจะมีการทดสอบและแข่งขันกัน ฉะนั้นนางกำนัลทุกคนต้องสั่งสมบารมี และรวบรวมพวกพ้องให้มีเสียงข้างมากที่สุดเพื่อจะได้มีอำนาจเหนือบรรดานางกำนัลในลำดับชั้นเดียวกันเอง

## [แก้] ลำดับชั้นของนางกำนัล

นางกำนัลของเกาหลีมีแบ่งหลายระดับ ระดับสูงสุดคือ " ซังกุงปกครอง " มีหน้าที่ดูแลตรวจตราทุกอย่าง ในวังหลวง ถัดมาก็คือ " รองซังกุงปกครอง " " ซังกุงรับบัญชา " " ซังกุงพี่เลี้ยง " " ซังกุงสาวใช้ " และ ทุกแผนกก็จะมีหัวหน้าซังกุงอีกคนคอยกำกับดูแล ในวังของเกาหลี มีนางกำนัลประมาณ 600 คน

การจะเป็นซังกุงได้นั้น นอกจากมีประสบการณ์และผลงานโดดเด่นแล้ว ยังต้องมีมนุษย์สัมพันธ์ที่ดี เพราะพวกเธอมีหน้าที่ดูแลความเป็นอยู่พระราชา ถ้าเจ็บไข้ได้ป่วยก็ต้องออกจากวัง ให้คนอื่นมาเป็น แทน ผู้ที่เป็นซังกุงในระดับสูง แม้ป่วยก็บอกใครไม่ได้ หรือไม่ก็ต้องให้คนสนิท หรือญาติพี่น้องมาทำ งานแทน ถึงรักษาอำนาจของตนให้คงอยู่ไว้ได้

## [แก้] การแต่งกายของนางกำนัล

นางกำนัลฝ่ายใน สวม สีเขียวเป็นหลัก นางกำนัลที่ดูแลต้นเครื่อง สวม สีแดงเป็นหลัก นางกำนัลชั้นเล็ก สวม สีชมพูเป็นหลัก

ส่วนนางกำนัลผ่านการแต่งงานมาแล้วต้องสวมที่ครอบผมซึ่งทำจากผมปลอม (ในอดีตจะต้องไว้ผมยาวและถักเปียจนพันรอบศีรษะหลายชั้นได้) ถ้าที่ครอบผมมีขนาดใหญ่อลังการ และสวยงามเท่าใด ก็จะแสดงได้ถึงฐานะชาติตระกูลดี

นางกำนัลชั้นสูงนั้นแม้จะมีห้องพักรับรอง และมีบริวารคอยรับใช้อย่างสุขสบายก็จริง แต่ยามใดที่เจ็บไข้ถึงขั้นรุนแรงนางกำนัลเหล่านั้นก็จะถูกส่งตัวออกจากวังหลวงโดยทันที เพราะนอกจากกษัตริย์ และ เชื้อพระวงศ์ในราชสำนักแล้ว ผู้อื่นไม่สามารถตายในวังได้ถือเป็นประเพณีปฏิบัติกันมาช้านาน กฎเหล็กดังกล่าวจึงสร้างความเศร้าโศก และสะเทือนจิตใจในช่วงบั้นปลายชีวิตของบรรดานางกำนัลเป็นที่สุด

ดึงข้อมูลจาก "http://th.wikipedia.org../../../%E0%B8%8B/%E0%B8%B1/%E0%B8%87/%E0%B8%8B%E0%B8%B1%E0%B8%87%E0%B8%81%E0%B8%B8%E0%B8%87.html".

หมวดหมู่: ราชวงศ์โชซอน | ประเทศเกาหลีใต้

##### Views

- บทความ
- อภิปราย
- รุ่นปัจจุบัน

##### ค้นหา